  Майя Бывальцева «Красная площадь» книга фестиваль азьын  портал Россиысь книга поттӥсьёслэн ассоциацизы юрттэмен кӧня ке тунсыко выль книгаосты пусйиз, кудъёссэ улосвылъёсысь издательствоос Москвае ваёзы. Соос пӧлын «Удмуртия» издательстволэн 2017-тӥ арын поттэм «Удмурты: от Вятки до Камы» книгаез. Троссэ та книгаосты шоркарысь вузкаронниосысь туж секыт (яке уз но луы) шедьтыны. Соин ик соосты «Горд площадьысь» утчаны ӵектӥськомы. Озьы ик валаны: книгаосты Москваын но Петербургын гинэ уг потто «ГодЛитературы. РФ» порталТодэ вайытом, «Удмурты: от Вятки до Камы» книгае удмуртъёс, соослэн улон-вылонзы сярысь пӧртэм аръёсы потэм статьяос люкамын. Бичетэз дасяз издательстволэн валтӥсь редакторез Георгий Грязев. 31-тӥ куартолэзьысен 1-тӥ инвожоозь Москваын радъяськись «Красная площадь» книга фестивале «Удмуртия» издательство 70 пала книгаосыныз пыриськоз. Нялтас вераса, куартолэзе издательство огдыре 9 выль книга поттӥз. Со пӧлын тодосъя, пиналъёслы но бадӟымъёслы чеберлыко литература. Тегъёс: Лулчеберет Москва Удмуртия удмуртъёс книгаос  